सीबीआई ने की एडीएजी के अधिकारियों से पूछताछ  
यह पूछताछ 2001 से 2009 के बीच दूरसंचार कंपनियों से संबंधित विभिन्न मामलों से जुड़ी जांच के सिलसिले में की गई है।
अनिल अंबानी समूह ने कहा है कि केंद्रीय जांच ब्यूरो (सीबीआई) ने उसके कुछ अधिकारियों से पूछताछ की है। यह पूछताछ 2001 से 2009 के बीच दूरसंचार कंपनियों से संबंधित विभिन्न मामलों से जुड़ी जांच के सिलसिले में की गई है।  उच्चतम न्यायालय के निर्देश पर सीबीआई दूरसंचार कंपनियों और उनके अधिकारियों से पूछताछ कर रही है।  रिलायंस अनिल धीरूभाई अंबानी समूह के प्रवक्ता ने जारी बयान में कहा, प्रक्रिया के तहत सीबीआई ने रिलायंस एडीए समूह के अधिकारियों से पूछताछ की है। हम जांच के सिलसिले में अधिकारियों का पूरा सहयोग कर रहे हैं। सीबीआई 2001 से 2009 के बीच 2जी स्पेक्ट्रम आवंटन घोटाले की जांच कर रही है।